ime i prezime:

Dario Jagodić, prof. savjetnik

**Globalni kriterij ocjenjivanja**

Nastavni predmet: **Tjelesna i zdravstvena kultura (redovni i izborni)**

**Područje rada: 4 Predmetna područja**

1. Kineziološka teorijska i motorička znanja - A
2. Morfološka obilježja, motoričke i funkcionalne sposobnosti – B
3. Motorička postignuća - C
4. Zdravstveni i odgojni učinci tjelesnog vježbanja - D
5. Redovito praćenje i pohađanje nastave, održavanje čistoće dvorane, vanjskih igrališta, svlačionica i pripadajućih sanitarnih čvorova, održavanje higijene tijela i sportske opreme, briga o zdravlju, aktivno provođenje slobodnog vremena, sudjelovanje u radu školskog sportskog društva (ŠSD) i u sportskim natjecanjima, natječajima i projektima koje organizira Škola, uređenje panoa i sl.
6. Ukoliko učenik zbog bolesti i ili ozljede ne može pohađati nastavu TZK, može se potpuno i/ ili djelomično osloboditi dijela aktivnosti ili svih aktivnosti privremeno i/ili trajno što treba potkrijepiti odgovarajućom liječničkom dokumentacijom. Postupak oslobođenja nastave TZK-a provodi Nastavničko vijeće na prijedlog odgovorne liječnice, specijalistice školske **medicine dr. Sonje Jukić** na temelju povijesti bolesti (Služba za školsku medicinu, Dom zdravlja Đakovo, P. Preradovića 2, **031/815 118**) i pisane Zamolbe roditelja.
7. Elementi vrednovanja i ocjenjivanja su:
   1. MOTORIČKA ZNANJA - (40%) 2-8 OCJENA
   2. MOTORIČKA POSTIGNUĆA - (10%) 1-2 OCJENE
   3. AKTIVNOST UČENIKA I ODGOJNI UČINCI - (50%) 5-10 OCJENA
8. Kriteriji vrednovanja i ocjenjivanja
   1. Element – **motorička znanja** (2-8 ocjena po učeniku)

* odličan (5): učenik izvodi pravilno gibanje bez odstupanja od standardne izvedbe ili su ona nebitna za izvedbu. Takvo izvedeno motoričko znanje na razini je faze završnog učvršćivanja (automatizacije)
* vrlo dobar (4): učenik izvodi pravilno sve bitne dijelove gibanja, ali još uvijek postoje određena prostorno-vremenska odstupanja od standardne izvedbe gibanja (sitne pogreške). Tako izvedeno motoričko znanje na razini je početnog učvršćivanja ( stabilizacije )
* dobar (3): učenik izvodi pravilno prostorne pokazatelje gibanja, ali vremenski pokazatelji kretnji i pokreta značajno odstupaju od standardne izvedbe gibanja (veće pogreške). Osnovni segmenti gibanja su vremensko prilično usklađeni zbog čega se na ovom stupnju gibanje izvodi sigurno. Takvo izvedeno motoričko znanje na razini je faze naprednog usavršavanja.
* dovoljan (2): učenik izvodi gibanje tako da se prepoznaju osnovni prostorni pokazatelji gibanja. Međutim, učenik ga izvodi toliko nekoordinirano i nespretno da izrazito značajno odstupa od standardnog izvođenja (velike pogreške). Takovo izvedeno motoričko znanje na razini je faze početnog usavršavanja.
* nedovoljan (1): učenik ne može ili odbija izvesti određeno gibanje ili ga povremeno uspije izvesti na razini prepoznavanja. Tako izvedeno motoričko znanje je u početnoj razini faze usvajanja.
  1. Element – **motorička postignuća** (1-2 ocjene po učeniku)
* odličan (5): ostvaraju rezultat izrazito iznad prosjeka zadane norme
* vrlo dobar (4): ostvaraju rezultat umjereno iznad prosjeka zadane norme
* dobar (3): ostvaraju rezultat prosjeka zadane norme
* dovoljan (2): ostvaraju rezultat umjereno ispod prosjeka zadane norme
* nedovoljan (1): ostvaraju rezultat izrazito ispod prosjeka zadane norme
  1. Element – **aktivnost učenika i odgojni učinci** (5-10 ocjena po učeniku) – odnos prema radu, odnos prema učenicima, odnos prema drugim djelatnicima škole, odnos prema sebi, odnos prema imovini, aktivnost učenika na satu, vladanje učenika na satu, razina zdravstveno- higijenskih navika, sudjelovanje u izvannastavnim i izvanškolskim aktivnostima i aktivnostima školskog sportskog društva, aktivno provođenje slobodnog vremena
* odličan (5): izvrsna (izrazito iznad prosjeka) aktivnost na nastavi, sve obveze redovne i/ili online nastave izvršene, redovitost u radu, izvrsne higijenske navike, težnja za daljnjim napretkom i postizanjem boljih rezultata, sudjelovanje u izvannastavnim i izvanškolskim aktivnostima, izvrstan odnos prema radu, poštivanje profesora i prijatelja u razrednom odjelu, radovanje uspjehu, priznavanje boljeg, izrazito razvijeno samopouzdanja, osjećaj odgovornosti prema sebi i drugima, razvijena svijest o važnosti tjelesnog vježbanja u slobodno vrijeme i aktivno provođenje slobodnog vremena, nema izostanaka s nastave i/ili je izostanak opravdan
* vrlo dobar (4): vrlo dobra (umjereno iznad prosjeka) aktivnost na nastavi i redovitost u radu ( 2 sata mjesečno na satu nema opremu, 1-2 neizvršene obveze u redovnoj i/ili online nastavi, 1-2 sata bolest i/ili ozljeda za koju nema liječničku ispričnicu, neopravdano odsutan), zadovoljan postignutim rezultatima, ali pokazuje interes za napretkom, odnos prema radu vrlo dobar, održavanje higijene i urednost opreme vrlo dobra, poštivanje profesora i prijatelja u razrednom odjelu, radovanje uspjehu, priznavanje boljeg, vrlo dobro razvijeno samopouzdanje i osjećaj odgovornosti prema sebi i drugima, vrlo dobro razvijena svijest o važnosti tjelesnog vježbanja u slobodno vrijeme, uglavnom aktivno provodi slobodno vrijeme
* dobar (3): dobra (prosječna) aktivnost na nastavi i redovitost u radu(3-4 sata mjesečno na satu nema opremu, 3-4 neizvršene obveze u redovnoj i/ ili online nastavi, 3-4 sata bolest i/ili ozljeda za koju nema liječničku ispričnicu, neopravdano odsutan), zadovoljan postignutim rezultatima, ne pokazuje interes za napretkom i ne teži postizanju boljih rezultata , odnos prema radu prosječan, održavanje higijene i urednost opreme dobra, poštivanje profesora i prijatelja u razrednom odjelu dobra, ne pokazuje radovanje uspjehu, dobro razvijeno samopouzdanje i osjećaj odgovornosti prema sebi i drugima, dobro razvijena svijest o važnosti tjelesnog vježbanja u slobodno vrijeme i povremeno aktivno provodi slobodno vrijeme, no postoji prostor za napredak
* dovoljan (2): loša (umjereno ispodprosječna) aktivnost na nastavi i redovitost u radu ( 5-6 sati mjesečno na satu nema opremu, 5-6- neizvršenih obveza u redovnoj i/ili online nastavi, 5-6 sati bolest i/ili ozljeda za koju nema liječničku ispričnicu, neopravdano odsutan), ne pokazuje interes za napretkom i ne teži postizanju boljih rezultata , odnos prema radu ispod prosjeka, ravnodušan, održavanje higijene i urednost opreme loša, poštivanje profesora i prijatelja u razrednom odjelu loša, ne pokazuje radovanje uspjehu, nema razvijeno samopouzdanje i osjećaj odgovornosti prema sebi i drugima, nema razvijenu svijest o važnosti tjelesnog vježbanja u slobodno vrijeme i ne provodi aktivno slobodno vrijeme, u komunikaciji neprimjerenog rječnika

1. Elementi vrednovanja za učenje, kao učenje i naučenog
   1. **Morfološka obilježja, motoričke i funkcionalne sposobnosti** – promjene u navedenim značajkama i sposobnostima sastavni su dio vrednovanja UČENIKA; u slučaju poboljšanih rezultata učenike treba nagraditi i motivirati za daljnji rad

* **morfološka obilježja** – visina, težina, indeks tjelesne mase
* **motoričke sposobnosti** – čučnjevi u 60 sec., podizanje trupa kratko u 30 sec.
* **funkcionalne sposobnosti** – hodanje 600 m, trčanje 600 m za učenice i učenike
* *Početno ( inicijalno )* mjerenje – utvrđivanje aktualnog stanja učenika.
* *Završno (finalno )* mjerenje– na kraju određenog razdoblja, školske godine.

***Tijekom nastavnoga procesa vrednovanje se provodi s pomoću tri sastavnice***

**Vrednovanje za učenje** jest pristup vrednovanju koji je sastavni dio kontinuiranoga procesa učenja i poučavanja. Odvija se za vrijeme učenja i poučavanja te kao takav ponajprije služi unapređivanju i planiranju budućega učenja i poučavanja.

Vrednovanje za učenje ne rezultira ocjenom, nego kvalitativnom povratnom informacijom i razmjenom iskustava o procesima učenja i usvojenosti znanja i vještina u odnosu na postavljene ishode.

**Vrednovanje kao učenje** jest pristup vrednovanju koji se temelji na ideji da učenici vrednovanjem uče tijekom procesa učenja i poučavanja, stoga nužno podrazumijeva aktivno

uključivanje učenika u proces vrednovanja uz stalnu podršku učitelja kako bi se maksimalno potaknuo razvoj učeničkoga autonomnog i samo reguliranog pristupa učenju.

**Vrednovanje naučenoga** jest pristup vrednovanju koji podrazumijeva procjenu razine postignuća učenika nakon određenoga razdoblja učenja i poučavanja tijekom školske godine ili na njezinu kraju. U pravilu rezultira ocjenom.

5. **Zaključna ocjena**

|  |  |
| --- | --- |
| Elementi ocjenjivanja | Postotni udio elemenata ocjenjivanja u zaključnoj ocjeni |
| 1. motorička znanja 2-8 | 40 % |
| 2. motorička postignuća 1-2 | 10 % |
| 3. aktivnost učenika i odgojni učinci 5-10 | 50 % |
| 4. Zaključna ocjena | 100 % |

**Zaključna ocjena** ne mora biti aritmetička sredina sastavnica vrednovanja. Nastavnik treba objasniti učeniku u kojim je odgojno-obrazovnim ishodima bio posebno uspješan, a koje treba nadalje unaprjeđivati.

Navedeno vrednovanje odgojno-obrazovnih postignuća učenika trebalo bi biti poticajno s ciljem unaprjeđenja kvalitete življenja, aktivnog provođenja slobodnog vremena i brige o vlastitom zdravlju.